Guvernele Ungariei şi Austriei au dezvăluit planul lor de a realiza două proiecte de modernizare a căii ferate care leagă cele 2 ţări. Proiectele vor fi în valoare de 130 milioane €, respectiv 43 milioane €. Proiectele au fost anunţate în cadrul unei conferinţe de presă comune ale oficialităţilor maghiare, respectiv austriece.

Cele două proiecte ar trebui să facă parte dintr-un mai mare pachet de investiţii al Uniunii Europene, în valoare de 315 miliarde €. În cazul în care nu se va reuşi atragerea fondurilor europene, există surse alternative de finanţare pentru realizarea acestor proiecte.

Ungaria şi Austria intenţionează să modernizeze legăturile de cale ferată dintre cele 2 ţări, dintre Oberwart şi Szombathely, respectiv Sopron şi Ebenfurth.

Investiţiile planificate, în valoare totală de 173 milioane €, vor crea aproximativ 2.200 locuri de muncă noi, contribuind în mod semnificativ la dezvoltarea economică a regiunilor de la graniţa celor două ţări.

Sursa: railwaybulletin.com